Այս թեմայի շուրջ «Ժողովուրդ» օրաթերթը զրուցեց Արզնիի գյուղապետ Վենիամին Վենիամինովի հետ, որը հայտարարեց, թե շուտով գարեջրի գործարանի եւ ռեստորանի շինարարական աշխատանքները կավարտվեն: Մինչդեռ նշենք` ընկերությունը նախագծի դրական եզրակացությունը ստացել է փետրվարի 8-ին: Իսկ գարեջրի գործարան եւ ռեստորան կառուցելու հանրային քննարկումները տեղի են ունեցել հունվարի 29-ին: Բայց սա դեռ ամենը չէ: Պարզվում է, որ ՀՀ երրորդ նախագահի օգնականն այս ժամանակահատվածում հասցրել է ձեռք բերել Արզնի գյուղի մի քանի բնակիչների կողմից ժամանակին սեփականաշնորհված գյուղնշանակության հողատարածքները: